คณะเกษตรศาสตร์บูรณาการ จุฬาลงกรณ์มหาวิทยาลัย

คณะเกษตรศาสตร์บูรณาการ จุฬาลงกรณ์มหาวิทยาลัย เป็นส่วนงานประเภทคณะของจุฬาลงกรณ์มหาวิทยาลัย ทำหน้าที่จัดการศึกษา การวิจัย และการบริการวิชาการ ในศาสตร์ที่เกี่ยวข้องกับทรัพยากรการเกษตรในหลากหลายสาขาอย่างบูรณาการ

คณะมุ่งผลิตบัณฑิตและเกษตรกรรุ่นใหม่ที่มีความรู้ ความสามารถ และทักษะด้านการเกษตรสมัยใหม่ เพื่อพัฒนาไปสู่การเป็นผู้ประกอบการด้านสินค้าเกษตรที่มีคุณภาพ เปิดสอนในระดับปริญญาบัณฑิต โดยมีหลักสูตรครอบคลุมกลุ่มวิชาต่าง ๆ ได้แก่ กลุ่มวิชาการผลิต กลุ่มวิชาการแปรรูปและความปลอดภัยอาหาร และกลุ่มวิชาการผลิตและการจัดการด้านสัตว์

 ประวัติ 
จากวิกฤตด้านอาหารและสิ่งแวดล้อมทั้งในประเทศไทยและระดับโลกที่ทวีความรุนแรงขึ้น จุฬาลงกรณ์มหาวิทยาลัยในฐานะสถาบันอุดมศึกษาที่มีความพร้อมด้านการจัดการศึกษา บุคลากร และเครื่องมือทางวิทยาศาสตร์ เห็นถึงความจำเป็นในการพัฒนาองค์ความรู้และนวัตกรรมด้านการผลิตอาหารและการเกษตร เพื่อรองรับการพัฒนาท้องถิ่นและสังคมอย่างยั่งยืน โดยกำหนดให้ประเด็นวิกฤตด้านอาหารและการเกษตรเป็นโจทย์สำคัญของรูปแบบการจัดการศึกษาแนวทางใหม่

ที่ประชุมสภาจุฬาลงกรณ์มหาวิทยาลัย ครั้งที่ 703 เมื่อวันที่ 28 สิงหาคม พ.ศ. 2551 มีมติให้ฝ่ายบริหารจัดทำวัตถุประสงค์ เป้าหมาย แผนการดำเนินงาน การบริหารจัดการ และงบประมาณที่เกี่ยวข้อง เพื่อเสนอต่อสภามหาวิทยาลัยพิจารณา ต่อมาในปี พ.ศ. 2552 สภามหาวิทยาลัยได้มีความเห็นว่าจุฬาลงกรณ์มหาวิทยาลัยควรเป็นต้นแบบในการผลิตเกษตรกรรุ่นใหม่ที่มีความรู้ ทักษะ และจิตวิญญาณของการเป็นผู้ประกอบการสินค้าเกษตร

ในการประชุมสภาจุฬาลงกรณ์มหาวิทยาลัย ครั้งที่ 715 เมื่อวันที่ 27 สิงหาคม พ.ศ. 2552 จึงมีมติเห็นชอบให้จัดตั้ง คณะกรรมการการศึกษาวิจัยทรัพยากรการเกษตร และ สำนักงานคณะกรรมการการศึกษาวิจัยทรัพยากรการเกษตร ขึ้นภายในมหาวิทยาลัย

ต่อมาในปี พ.ศ. 2557 ได้มีการปรับฐานะสำนักงานคณะกรรมการการศึกษาวิจัยทรัพยากรการเกษตรเป็น สำนักวิชาทรัพยากรการเกษตร เพื่อให้สามารถดำเนินภารกิจด้านการจัดการศึกษา การวิจัย และการบริการวิชาการด้านทรัพยากรการเกษตรได้อย่างเต็มรูปแบบและครอบคลุมสาขาที่หลากหลายมากยิ่งขึ้น โดยประกาศในราชกิจจานุเบกษาเมื่อวันที่ 19 มีนาคม พ.ศ. 2557ความเป็นมาของสำนักวิชาทรัพยากรการเกษตร

ต่อมาเมื่อวันที่ 18 ธันวาคม พ.ศ. 2568 จุฬาลงกรณ์มหาวิทยาลัยได้มีประกาศยกฐานะ สำนักวิชาทรัพยากรการเกษตร ขึ้นเป็น คณะเกษตรศาสตร์บูรณาการ จุฬาลงกรณ์มหาวิทยาลัย

 หลักสูตรการเรียน–การสอน 

<span style="color:White"> ระดับปริญญาตรี<span style="color:White"> ระดับปริญญาโทหลักสูตรศิลปศาสตรบัณฑิต (ศศ.บ.) (Bachelor of Arts (B.A.))
 สาขาวิชาการบริหารจัดการทรัพยากรการเกษตร (Agricultural Resources Administration)  เปิดรับนิสิตถึงปีการศึกษา พ.ศ. 2565

หลักสูตร​ศิลปศาสตรและ​วิทยาศาสตรบัณฑิต (Bachelor of Arts and Science (B.A.S))​ 
 สาขาวิชาการบริหารจัดการทรัพยากรการเกษตร​ ​(Agricultural Resources Administration)  หลัก​สูตร​ปรับ​ปรุง​ 2566​ (เริ่มรับนิสิตปีการศึกษา พ.ศ. 2566)

 แหล่งข้อมูลอื่น 
 สำนักวิชาทรัพยากรการเกษตร จุฬาลงกรณ์มหาวิทยาลัย

เกษตรศาสตร์บูรณาการ
หมวดหมู่:สถาบันการศึกษาที่ก่อตั้งในปี พ.ศ. 2553